Karl Otto Ellefsen
Store norske leksikon,Kunst og estetikk,Arkitektur og landskap,Byplanlegging
Karl Otto Ellefsen er ein norsk arkitekt og professor emeritus i urbanisme ved Arkitektur- og designhøgskolen i Oslo.
Utdanning og forsking Ellefsen er utdanna ved Architectural Association School of Architecture i London og sivilarkitekt frå Arkitekthøgskolen i Oslo. Han har publisert mykje innanfor urbanisme, byplanhistorie og arkitekturkritikk. Ellefsen har lang erfaring i å praktisere og forske på utvikling av norske byar og tettstader. Han har òg arbeidd internasjonalt, til dømes med urbanisering i Aust-Afrika. Professorat, rektorat og presidentskap Ellefsen vart tilsett ved Norges tekniske høgskole i 1987, med professorat frå 1992. I 1995 vart han tilsett som professor i urbanisme ved Arkitekthøgskolen i Oslo. Han var rektor same stad frå 2002 til 2014, inkludert ved namneskiftet til Arkitektur- og designhøgskolen i Oslo. Frå 2013 til 2017 var han president i European Association for Architectural Education. I 2018 vart han gjesteprofessor ved Central Academy of Fine Arts i Beijing. Bøker Av bøker har Ellefsen gitt ut mellom anna Fysisk planlegging (saman med August Røsnes, 1989) og Realistisk byanalyse (saman med Dag Tvilde, 1991). I 2017 utga han saman med Tarald Lundevall Fiskevær. Myre på Yttersida. Les meir i Store norske leksikon arkitekt Arkitektur- og designhøgskolen i Oslo urban by Pritzkerprisen Eksterne lenkjer Nettstaden til Arkitektur- og designhøgskolen i Oslo: Storstilt avslutningskonferanse for Karl Otto Ellefsen (video av hovudinnlegget til Ellefsen med meir)